לאון מרשאן

לאון מרשאן (בצרפתית: Léon Marchand; נולד ב-17 במאי 2002) הוא שחיין צרפתי, האלוף האולימפי (פריז 2024) בארבעה משחים: 200 מטר חזה, 200 מטר פרפר, 200 מעורב אישי ו-400 מטר מעורב אישי. פעמיים ברציפות אלוף העולם (בודפשט 2022 ופוקואוקה 2023) ושיאן העולם במשחה ל-400 מטר מעורב אישי. פעמיים ברציפות אלוף העולם (בודפשט 2022 ופוקואוקה 2023) ושיאן אירופה במשחה ל-200 מטר מעורב אישי ואלוף העולם (פוקואוקה 2023) במשחה ל-200 מטר פרפר. בשנת 2023 זכה מרשאן בתואר שחיין השנה בעולם. אביו של לאון, קסבייה מרשאן, סגן אלוף העולם (פרת' 1998) במשחה ל-200 מטר מעורב אישי. מרשאן נולד וגדל בטולוז, בנם של סלין בונה, שחיינית אולימפית (ברצלונה 1992), מקום 14 במשחה ל-200 מטר מעורב אישי, ושל קסבייה מרשאן, סגן אלוף העולם (פרת' 1998) במשחה ל-200 מטר מעורב אישי. הוא מתאמן באוניברסיטת המדינה של אריזונה. באולימפיאדת טוקיו (2021) סיים במקום שישי במשחה ל-400 מטר מעורב אישי בתוצאה של 4:11.16 דקות, בשלב המוקדמות הוא קבע תוצאה של 4:10.09 דקות. נוסף לכך, הוא סיים במקום 14 במשחה ל-200 מטר פרפר בתוצאה של 1:55.68 דקות, במקום 18 במשחה ל-200 מטר מעורב אישי בתוצאה של 1:58.30 דקות ובמקום עישרי במשחה שליחים 4x100 מטר מערוב בתוצאה של 3:33.41 דקות, כשחיין שלישי הוא שחה את סגנון הפרפר ב"זינוק שליחים" בתוצאה של 52.05 שניות. באליפות המכללות שנערכה במרץ 2022 הוא זכה ב-3 מדליות אישיות, 2 זהב ו-1 כסף. מדליות זהב במשחה ל-200 יארד חזה בתוצאה של 1:48.20 דקות ובמשחה ל-200 יארד מעורב אישי בשיא בינלאומי של ארצות הברית של 1:37.69 דקות. מדליית כסף במשחה ל-400 יארד מעור אישי בתוצאה של 3:34.08 דקות. באליפות העולם שנערכה בבודפשט, הונגריה ביוני אותה שנה הוא זכה ב-3 מדליות, 2 זהב ו-1 כסף. מדליות זהב, במשחה ל-200 מטר מעורב אישי בשיא לאומי חדש של 1:55.22 דקות, לפני קרסון פוסטר מארצות הברית (1:55.71 דקות) ודאיה סטו מיפן (1:56.22 דקות) ובמשחה ל-400 מטר מעורב אישי בשיא אליפות, שיא אירופה חדש והתוצאה השנייה בטיבה בכל הזמנים של 4:04.28 דקות, לפני קרסון פוסטר (4:06.56 דקות) וצ'ייס קייליש (4:07.47 דקות), שניהם מארצות הברית. מדליית כסף, במשחה ל-200 מטר פרפר בשיא לאומי חדש של 1:53.37 דקות, אחרי כרישטוף מילאק מהונגריה שקבע שיא עולם חדש של 1:50.34 דקות ולפני טומורו הונדה מיפן (1:53.61 דקות). באליפות העולם שנערכה בפוקואוקה, יפן ביולי 2023 זכה ב-3 מדליות זהב במשחה ל-200 מטר פרפר בשיא לאומי חדש של 1:52.43 דקות, לפני קשישטוף חמיילבסקי מפולין (1:53.62 דקות) וטומורו הונדה מיפן (1:53.66 דקות), במשחה ל-200 מטר מעורב אישי בשיא אירופה חדש של 1:54.82 דקות, לפני דנקן סקוט (1:55.95 דקות) ותומאס דין (1:56.07 דקות), שניהם מהממלכה המאוחדת, שיפור לשיא הוויתיק בן 14 השנים של לאסלו צ'ה מהונגריה (1:55.18 דקות) ובמשחה ל-400 מטר מעורב אישי בשיא עולם חדש של 4:02.50 דקות, לפני קרסון פוסטר מארצות הברית (4:06.56 דקות) ודאיה סטו (4:09.41 דקות), שיפור לשיא הוותיק בן 15 השנים של מייקל פלפס מארצות הברית (4:03.84 דקות). באולימפיאדת פריז שנערכה ביולי 2024 הוא זכה ב-4 מדליות זהב אישיות, במשחה ל-200 מטר חזה בשיא אולימפי חדש של 2:05.85 דקות, לפני האלוף האולימפי היוצא זאק סטבלטי-קוק מאוסטרליה (2:06.79 דקות) וקספר קורבו מהולנד (2:07.90 דקות), במשחה ל-200 מטר פרפר בשיא אולימפי ולאומי חדש של 1:51.21 דקות, לפני האלוף האולימפי היוצא כרישטוף מילאק מהונגריה (1:51.75 דקות) ואיליה חארון מקנדה שקבע שיא לאומי חדש של 1:52.80 דקות, במשחה ל-200 מטר מעורב אישי בשיא אולימפי ואירופה חדש של 1:54.06 דקות, 6 מאיות השנייה איטי משיא העולם הוותיק בן 13 השנים של ריאן לוכטה מארצות הברית 1:54.00 דקות, לפני דנקן סקוט מהממלכה המאוחדת (1:55.31 דקות) והאלוף האולימפי היוצא ואנג שון מהרפובליקה העממית של סין (1:56.00 דקות) ובמשחה ל-400 מטר מעורב אישי בשיא אולימפי חדש של 4:02.95 דקות, לפני טומויוקי מאצושיטה מיפן (4:08.62 דקות) וקרסון פוסטר (4:08.66 דקות). בשנת 2023 זכה מרשאן בתואר שחיין השנה בעולם. 200 מטר חופשי: 1:46.44 דקות (2023) 200 מטר פרפר: 1:51.21 דקות (2022), שיא צרפת 200 מטר חזה: 2:05.85 דקות (2024), שיא אירופה 200 מטר מעורב אישי: 1:54.06 דקות (2024), שיא אירופה 400 מטר מעורב אישי: 4:02.50 דקות (2023), שיא עולם 200 יארד חופשי: 1:30.77 דקות (2023) 200 יארד חזה: 1:46.91 דקות (2023), שיא עולם 200 יארד מעורב אישי: 1:36.34 דקות (2023), שיא עולם 400 יארד מעורב אישי: 3:28.82 דקות (2023), שיא עולם התפתחות שיא העולם במשחה ל-400 מטר מעורב אישי (ויקיפדיה האנגלית) מדיה וקבצים בנושא לאון מרשאן בוויקישיתוף לאון מרשאן, ברשת החברתית פייסבוק לאון מרשאן, ברשת החברתית אקס (טוויטר) לאון מרשאן, ברשת החברתית אינסטגרם לאון מרשאן, סרטונים בערוץ היוטיוב לאון מרשאן, באתר olympedia.org לאון מרשאן, באתר Swimrankings אמיר ענבר, בגיל 22 לאון מרשאן השיג כל מה שאפשר. עכשיו הוא צריך להתמודד עם זה, באתר הארץ, 23 בספטמבר 2024